PMIndiaData/PMIndiaSum huggingface dataset:
প্রধানমন্ত্রী আইপিএস প্রবেশনারিদের সঙ্গে মত-বিনিময় করবেন

প্রধানমন্ত্রী শ্রী নরেন্দ্র মোদী চৌঠা সেপ্টেম্বর, শুক্রবার বেলা ১১টার সময়, ভিডিও কনফারেন্সের মাধ্যমে সর্দার বল্লভভাই প্যাটেল রাষ্ট্রীয় পুলিশ অ্যাকাডেমিতে আয়োজিত দীক্ষান্ত প্যারেড কর্মসূচিতে অংশগ্রহণকারী আইপিএস প্রবেশনারিদের সঙ্গে মতবিনিময় করবেন। এই ১৩১ জন ভারতীয় পুলিশ সেবা (আইপিএস) প্রবেশনারিরা অ্যাকাডেমিতে ৪২ সপ্তাহের বুনিয়াদী পাঠক্রমের প্রথম পর্বের প্রশিক্ষণ শেষ করেছেন। এঁদের মধ্যে ২৮ জন মহিলা প্রবেশনারি। এই প্রবেশনারিরা মুসৌরির লাল বাহাদুর শাস্ত্রী রাষ্ট্রীয় প্রশাসন অ্যাকাডেমিতে এবং হায়দ্রাবাদের ডঃ মেরি চন্না রেড্ডি মানব সম্পদ উন্নয়ন ইন্সটিটিউটে আইএএস, আইএফএস-এর মতো অন্যান্য সার্ভিসের প্রবেশনারিদের সঙ্গে নিজেদের ফাউন্ডেশন কোর্স সম্পূর্ণ করেছিলেন। এরপর তাঁরা ২০১৮র ১৭ই ডিসেম্বর এই অ্যাকাডেমিতে প্রশিক্ষণের জন্য এসেছিলেন। সর্দার বল্লভ ভাই প্যাটেল রাষ্ট্রীয় পুলিশ অ্যাকাডেমিতে বেসিক কোর্সের প্রশিক্ষণের পাশাপাশি প্রবেশনারিরা আইন, তদন্ত, ফরেন্সিক, নেতৃত্বদান ও ব্যবস্থাপনা, অপরাধ বিজ্ঞান, সর্বজনীন ব্যবস্থা ও অভ্যন্তরীণ সুরক্ষা, নৈতিকতা ও মানবাধিকার, আধুনিক ভারতীয় পুলিশ ব্যবস্থা, ফিল্ড ক্র্যাফ্ট, যুক্তি, অস্ত্রশস্ত্রের প্রশিক্ষণ এবং বন্দুক চালনার মতো বিভিন্ন ইন্ডোর ও আউটডোর বিষয়ে প্রশিক্ষণ পেয়েছেন।
দিল্লির অস্বীকৃত কলোনিগুলির বাসিন্দাদের অধিকার দেওয়ার প্রক্রিয়ার সুপারিশে কমিটি গঠনের প্রস্তাব অনুমোদন করল কেন্দ্রীয় মন্ত্রিসভা

প্রধানমন্ত্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে দিল্লির অননুমোদিত কলোনিগুলির বাসিন্দাদের মালিকানা দেওয়ার বা হস্তান্তর করার এবং মর্টগেজের অধিকার দেওয়ার প্রক্রিয়া নির্ধারণ করতে সুপারিশ কমিটি গঠনের প্রস্তাব অনুমোদিত হল। কমিটির শীর্ষে থাকবেন দিল্লির উপ-রাজ্যপাল। এই কমিটির অন্য সদস্যরা হলেন – 1. দিল্লি ডেভেলপমেন্ট অথরিটির ভাইস চেয়ারম্যান 2. কেন্দ্রীয় সরকারের আবাসন এবং নগর বিষয়ক মন্ত্রকের অতিরিক্ত সচিব 3. দিল্লি সরকারের মুখ্যসচিব 4. দিল্লির পূর্ব, উত্তর এবং দক্ষিণ মিউনিসিপাল কর্পোরেশনের কমিশনাররা 5. দিল্লি আর্বান আর্টস কমিশনের চেয়ারম্যান 6. দিল্লির আর্বান ট্রান্সপোর্ট স্কুল অফ প্ল্যানিং অ্যান্ড আর্কিটেকচারের অধ্যাপক 7. ন্যাশনাল ইনস্টিটিউট অফ আর্বান অ্যাফেয়ার্সের আর্বান প্ল্যানার অ্যান্ড ডিরেক্টর 8. দিল্লি দমকলের প্রাক্তন অধিকর্তা এবং 9. সদস্য সচিব হিসেবে দিল্লি ডেভেলপমেন্ট অথরিটির প্রিন্সিপাল কমিশনার এই কমিটি ৯০ দিনের মধ্যে রিপোর্ট দেবে কেন্দ্রীয় আবাসন এবং নগর বিষয়ক মন্ত্রককে। কমিটির রিপোর্ট পাওয়ার পর ক্যাবিনেট সচিবালয়ে জানানো হবে। এরপর, কমিটির সুপারিশগুলি বিবেচনা করে পরবর্তী ব্যবস্থা নেওয়া হবে।
শ্রী শ্রী হরিচাঁদ ঠাকুরের জন্মদিনে প্রধানমন্ত্রীর শ্রদ্ধা নিবেদন

প্রধানমন্ত্রী শ্রী নরেন্দ্র মোদী শ্রী শ্রী হরিচাঁদ ঠাকুরকে তাঁর জন্মদিনে শ্রদ্ধা নিবেদন করেছেন। এক ট্যুইট বার্তায় শ্রী মোদী বলেছেন; “মহান শ্রী শ্রী হরিচাঁদ ঠাকুরকে তাঁর জন্মদিনে প্রণাম জানাই। তাঁর জীবন ও আদর্শ বহু মানুষকে শক্তি যোগায়। তিনি শিক্ষা ও সামাজিক ক্ষমতায়নের উপর যথেষ্ট গুরুত্ব দিতেন। মতুয়া সম্প্রদায়ের দয়া ও পরদুঃখকাতরতা তাঁর মূল্যবোধের প্রতিফলন।” প্রধানমন্ত্রী তাঁর সম্প্রতি বাংলাদেশ সফরে ওরাকান্দির ঠাকুরবাড়ি দর্শনের কথাও উল্লেখ করেছেন। তিনি বলেছেন, “মাত্র কয়েক সপ্তাহ আগে আমি ওরাকান্দি ঠাকুরবাড়িতে গিয়েছিলাম। সেই পবিত্র মুহুর্তটিকে আমি সব সময় স্মরণ করি। “
জননেতা বলরাম জাখরের প্রয়াণে প্রধানমন্ত্রীর শোক প্রকাশ

বিশিষ্ট জননেতা শ্রী বলরাম জাখরের প্রয়াণে প্রধানমন্ত্রী শ্রী নরেন্দ্র মোদী শোক প্রকাশ করেছেন। এক শোকবার্তায় প্রধানমন্ত্রী বলেছেন, “সুদীর্ঘ রাজনৈতিক জীবনে বিশিষ্ট জননেতা বলরাম জাখর আমাদের সংসদীয় গণতন্ত্রকে নানাভাবে পরিপুষ্ট করেছেন। তাঁর প্রয়াণে আমি অত্যন্ত শোকাহত। আমি প্রয়াত এই নেতার আত্মার শান্তি কামনা করি’।
ফ্রান্সে প্রধানমন্ত্রীর সফরকালে স্বাক্ষরিত সমঝোতাপত্রের তালিকা

স্বাক্ষরিত সমঝোতাপত্রগুলি নিম্নরূপ – কেন্দ্রীয় দক্ষতা উন্নয়ন ও শিল্পোদ্যোগ মন্ত্রক ও ফ্রান্সের জাতীয় শিক্ষা ও যুব বিষয়ক মন্ত্রকের মধ্যে দক্ষতা উন্নয়ন এবং বৃত্তিমূলক প্রশিক্ষণের ক্ষেত্রে সহযোগিতার লক্ষ্যে প্রশাসনিক সমঝোতা। কেন্দ্রীয় নবীন ও পুনর্নবীকরণযোগ্য শক্তি মন্ত্রকের জাতীয় সৌরশক্তি প্রতিষ্ঠান (এনআইএসই) এবং ফ্রান্সের ফ্রেঞ্চ অল্টার্নেটিভ এনার্জিস্‌ অ্যান্ড অ্যাটমিক এনার্জি কমিশন (সিইএ) – এর মধ্যে সমঝোতা। কেন্দ্রীয় ইলেক্ট্রনিক্স ও তথ্য প্রযুক্তি মন্ত্রকের স্বশাসিত বিজ্ঞানমূলক প্রতিষ্ঠান সেন্টার ফর ডেভেলপমেন্ট অফ অ্যাডভান্স কম্প্যুটিং (সি-ড্যাক) এবং ফ্রান্সের এটিওএস সংস্থার মধ্যে সহযোগিতামূলক চুক্তি। সামুদ্রিক বিষয়ে সচেতনতার জন্য ইসরো এবং সেদেশের সিএনইএস সংস্থার মধ্যে সমঝোতা।
কেন্দ্রীয় মন্ত্রিসভা ভারতের বিমানবন্দর কর্তৃপক্ষের কয়েকটি শ্রেণীর আধিকারিকদের জন্য ডিপিই-র সুপারিশ মোতাবেক ভাতার সর্বোচ্চ সীমার বাইরে প্রদত্ত নির্দিষ্ট ভাতাগুলির অর্ধেক নিয়মিতকরণের সিদ্ধান্ত অনুমোদন করেছে

প্রধানমন্ত্রী শ্রী নরেন্দ্র মোদীর পৌরহিত্যে বুধবার কেন্দ্রীয় মন্ত্রিসভার বৈঠকে ভারতের বিমানবন্দর কর্তৃপক্ষের কয়েক শ্রেণীর আধিকারিকের জন্যভাতার সর্বোচ্চ সীমার বাইরে প্রদত্ত নির্দিষ্ট কিছু ভাতা (রেটিং ভাতা, মানসিক চাপ মোকাবিলা সংক্রান্ত ভাতা, দক্ষতা ভাতা, উড়ান ভাতা এবং নির্দেশকদের জন্য বিশেষ ভাতা) বিষয়ে ডিপিই-র সুপারিশ অনুসারে ভাতার সর্বোচ্চ সীমার বাইরে প্রদত্ত নির্দিষ্ট ভাতার অর্ধেক (বেতন সংস্কারের আগে)/২৫ শতাংশ (বেতন সংস্কারের পর) পরিমাণকে নিয়মিতকরণের সিদ্ধান্ত অনুমোদন করা হয়। বিমানবন্দরের কর্মতৎপরতার সঙ্গে প্রত্যক্ষভাবে যুক্ত আধিকারিক, এয়ার ট্রাফিক কন্ট্রোলার, কম্যুনিকেশন অফিসার এবং পাইলটদের মতো কর্মীরা এই সুবিধা পাবেন। এইসব কর্মী ও আধিকারিকদের কাজের সঙ্গে অত্যন্ত উচ্চ পর্যায়ের দক্ষতা ও জ্ঞান প্রয়োগের বিষয়টি জড়িয়ে আছে। এছাড়া, সুনির্দিষ্ট কিছু মানসিক দক্ষতার বাস্তব প্রয়োগের কাজটিও তাঁদের করতে হয়। দেশ জুড়ে বিমান পরিষেবা এবং বিমানবন্দরের কাজকর্ম আগের তুলনায় বহু গুণ বৃদ্ধি পাওয়ায় আমাদের দেশের উড়ান পরিষেবাকে নিরাপদ রাখতে এবং সর্বোচ্চ গুণমানসম্পন্ন প্রশিক্ষিত কর্মীদের এই পেশায় আকৃষ্ট করতে তাঁদের আর্থিক ক্ষতিপূরণ সামঞ্জস্যপূর্ণ করার সিদ্ধান্ত নেওয়া হয়েছে। …
প্রধানমন্ত্রী শ্রী নরেন্দ্র মোদী আই.সি.সি. ক্রিকেট বিশ্বকাপ ২০১৫’র জন্য ভারতীয় দলকে শুভেচ্ছা জানালেন

নয়াদিল্লি, ১৩ ফেব্রুয়ারি, ২০১৫ প্রধানমন্ত্রী শ্রী নরেন্দ্র মোদী আই.সি.সি. ক্রিকেট বিশ্বকাপ ২০১৫`র জন্য ভারতীয় দলকে শুভেচ্ছা জানিয়েছেন। গতকাল ঐ শুভেচ্ছাবার্তায় প্রধানমন্ত্রী বলেছেন, “২০১৫`র ক্রিকেট বিশ্বকাপ শুরু হতে চলেছে। ভারতীয় ক্রিকেট দলকে আমার শুভেচ্ছা। হৃদয় দিয়ে খেলো, বিশ্বকাপ আবার দেশে নিয়ে এসো। ক্যাপ্টেনকুল @msdhoni`কে আমার শুভেচ্ছা। হৃদয় দিয়ে খেলো, ভারতের গৌরব বাড়ুক মাঠে এমন নেতৃত্ব দাও। আমি নিশ্চিত যে, এই কাজ আপনি করতে পারবেন। তারুণ্যে ভরপুর সহ-অধিনায়ক @imVkoholi`কে শুভেচ্ছা জানাই। দেশবাসীর তাঁর কাছ থেকে অনেক প্রত্যাশা রয়েছে। শুভেচ্ছা @shwinravi99! আমার শুভেচ্ছা”।
টুনিছিয়াৰ ৰাষ্ট্ৰপতি হিচাপে শপত গ্ৰহণৰ বাবে কাঈছ ছৈয়দক প্ৰধানমন্ত্ৰীৰ অভিনন্দন

টুনিছিয়াৰ ৰাষ্ট্ৰপতি হিচাপে শপত গ্ৰহণ কৰাৰ পিছতে ৰাষ্ট্ৰপতি কাঈছ ছৈয়দক অভিনন্দন জনাইছে প্ৰধানমন্ত্ৰী নৰেন্দ্ৰ মোদীয়ে। প্ৰধানমন্ত্ৰীয়ে কয়, “টুনিছিয়াৰ ৰাষ্ট্ৰপতি হিচাপে শপত গ্ৰহণ কৰা ৰাষ্ট্ৰপতি কাঈছ ছৈয়দলৈ মোৰ হিয়াভৰা অভিনন্দন জনাইছো। তেওঁৰ সৈতে আগলৈ ঘনিষ্ঠতাৰে কাম কৰাৰ লগতে ভাৰত-টুনিছিয়াৰ মাজৰ সম্পৰ্ক শক্তিশালী কৰি তোলাৰ বাবে কাম কৰাৰ আশা প্ৰকাশ কৰিলো।”
গ্রাম ভারতে পরিচ্ছন্নতা রক্ষার মাধ্যমে একইতিবাচক পরিবর্তনের সূচনা করেছেন মহিলা গ্রাম প্রধানরা – গান্ধীনগরের এক সম্মেলনেমন্তব্য প্রধানমন্ত্রীর

কন্যা ভ্রূণ হত্যাবন্ধ করতে এক অগ্রণী ভূমিকা পালন করতে পারেন মহিলা গ্রাম প্রধানরা। আজ গান্ধীনগরেমহিলা গ্রাম প্রধানদের এক সম্মেলন ‘স্বচ্ছ শক্তি, ২০১৭’-তে ভাষণদানকালে একথা বলেনপ্রধানমন্ত্রী শ্রী নরেন্দ্র মোদী। ‘বেটি বাঁচাও, বেটি পড়াও’ কর্মসূচি সম্পর্কেতিনি বক্তব্য রাখছিলেন এদিনের সম্মেলনে। সম্মেলনে আগত মহিলাগ্রাম প্রধানদের স্বচ্ছতা রক্ষা কর্মসূচির গুরুত্বকে অটুট রাখার পরামর্শ দেনপ্রধানমন্ত্রী। তিনি বলেন, স্বচ্ছতা, অর্থাৎ পরিচ্ছন্নতাকে একটি অভ্যাস রূপে গড়েতোলা উচিৎ। যাবতীয় অপরিচ্ছন্নতা দূর করে এবং নোংরা আবর্জনা পরিষ্কার করে আমরা এমনএক পরিবেশ গড়ে তুলতে পারি যাতে বিশেষভাবে লাভবান হবেন দেশের দরিদ্র জনসাধারণ। আজকের সম্মেলনেমহিলা গ্রাম প্রধানদের সম্মানিত করে প্রধানমন্ত্রী বলেন, আগামী ২০১৯ সালে মহাত্মাগান্ধীর সার্ধশত জন্মবার্ষিকী আমরা পালন করতে চলেছি। যে স্বচ্ছতা কর্মসূচির সঙ্গেমহিলা গ্রাম প্রধানরা আজ যুক্ত রয়েছেন, সে সম্পর্কে মহাত্মা গান্ধী একদা বলেছিলেনযে রাজনৈতিক স্বাধীনতার থেকেও বেশি গুরুত্বপূর্ণ পরিচ্ছন্নতার অভ্যাস গড়ে তোলা। শ্রী মোদী বলেন, যেমহিলাদের আজ এখানে সম্মানিত করা হল তাঁরা অতীতের বহু জল্পনা-কল্পনাকে মিথ্যাপ্রতিপন্ন করে গ্রাম ভারতে এক ইতিবাচক পরিবর্তনের সূচনা করেছেন। মহিলা গ্রামপ্রধানদের মধ্যে তিনি লক্ষ্য করেছেন এক বিশেষ সঙ্কল্পের অভিব্যক্তিও যাসার্বিকভাবে এক গুণগত পরিবর্তনের সূচক বলে তিনি মনে করেন। সম্মেলনে পুরস্কারবিজয়ীদের অভিনন্দন জানিয়ে শ্রী মোদী বলেন, পুরস্কারে সম্মানিত এই মহিলারা সমগ্রজাতির কাছেই এক বিশেষ প্রেরণার উৎস। /
প্রধানমন্ত্রী পশ্চিমাঞ্চলীয় প্রান্তবর্তি এক্সপ্রেসওয়ের কুন্ডলি-মানেসর সেকশনের উদ্বোধন করলেন

প্রধানমন্ত্রী শ্রী নরেন্দ্র মোদী আজ হরিয়ানার গুরুগ্রামের সুলতানপুরে কুন্ডলি-মানেসর পালওয়াল পশ্চিমাঞ্চলীয় প্রান্তবর্তী এক্সপ্রেসওয়ের কুন্ডলি-মানেসর সেকশনের উদ্বোধন করেছেন। এছাড়া তিনি দিল্লী মেট্রো রেলের বল্লভগড় মুজেসর সংযোগকারী লাইনেরও উদ্বোধন করেন এবং শ্রী বিশ্বকর্মা দক্ষতা বিশ্ববিদ্যালয়ের শিলান্যাস করেন। এই উপলক্ষে আয়োজিত এক বিশাল সমাবেশে প্রধানমন্ত্রী বলেন- এই এক্সপ্রেসওয়ে এবং মেট্রো সংযোগ হরিয়ানায় পরিবহন ক্ষেত্রে বিপ্লব আনবে। শ্রী বিশ্বকর্মা দক্ষতা বিশ্ববিদ্যালয় স্হাপনের পর এই অঞ্চলের যুবসমাজ বিশেষভাবে উপকৃত হবেন। প্রধানমন্ত্রী বলেন- এই এক্সপ্রেসওয়ে প্রকল্পের কাজ যাতে অগ্রাধিকারের ভিত্তিতে সম্পূর্ণ করা যায়, সরকার তা নিশ্চিত করেছে। এই এক্সপ্রেসওয়ে দিল্লী ও সংলগ্ন অঞ্চলের দূষণমাত্রা কমাতে গুরুত্বপূর্ণ ভূমিকা নেবে বলে তিনি মন্তব্য করেন। এরফলে বসবাসের সুবিধা বাড়বে এবং পরিবেশবান্ধব ভ্রমণের ব্যবস্হা হবে। পরিবহন সংযোগের গুরুত্বের কথায় জোর দিয়ে প্রধানমন্ত্রী বলেন- এগুলি সমৃদ্ধি যোগাযোগ ও ক্ষমতায়নের মাধ্যম। তিনি বলেন- যেসব মহাসড়ক, মেট্রো ও জলপথ নির্মাণ করা হচ্ছে, তাতে কর্মসংস্হানের সুযোগ সৃষ্টি হবে। বিশেষ করে উৎপাদন পরিষেবা ও নির্মাণ ক্ষেত্রে কর্মসংস্হান বাড়বে বলে তিনি মন্তব্য করেন। প্রধানমন্ত্রী জানান ২০১৪ সালের আগে যেখানে দৈনিক মাত্র ১২ কিলোমিটার রাস্তা নির্মাণ করা হত, বর্তমানে তা বেড়ে দৈনিক ২৭ কিলোমিটার হয়েছে। এরমধ্য দিয়েই ভারতের রূপান্তরের জন্য কেন্দ্রীয় সরকারের সদিচ্ছা ও দৃষ্টিভঙ্গি প্রতিফলিত হচ্ছে বলে শ্রী মোদী মন্তব্য করেন। প্রধানমন্ত্রী বলেন, সরকার দেশের যুব সমাজের আশা-আকাঙ্খা পূরণে অঙ্গিকারবদ্ধ। শ্রী বিশ্বকর্মা দক্ষতা বিশ্ববিদ্যালয় যুবকদের নতুন সুযোগ গ্রহণে দক্ষ করে তুলবে বলে প্রধানমন্ত্রী আশাপ্রকাশ করেন। কেন্দ্রীয় সরকারের উন্নয়নমূলক ধারনাকে বাস্তবায়নে হরিয়ানা সরকারের উদ্যোগের প্রশংসা করেন প্রধানমন্ত্রী। তিনি দেশের জন্য হরিয়ানা যুব সমাজের অবদান বিশেষ করে ক্রীড়াক্ষেত্রে তাদের অবদানের প্রশংসা করেন। /
প্রধানমন্ত্রী ২০২২-এর সহ-সচিব কর্মসূচির আওতায় ২০২০ ব্যাচের আইএএস আধিকারিকদের প্রশিক্ষণের সমাপ্তি অধিবেশনে ভাষণ দিয়েছেন

নয়াদিল্লি, ০৬ অক্টোবর, ২০২২ প্রধানমন্ত্রী শ্রী নরেন্দ্র মোদী নতুন দিল্লির সুষমা স্বরাজ ভবনে ২০২২-এর সহ-সচিব কর্মসূচির আওতায় ২০২০ ব্যাচের আইএএস আধিকারিকদের প্রশিক্ষণের সমাপ্তি অধিবেশনে ভাষণ দিয়েছেন। এই উপলক্ষে শ্রী মোদী বলেন, অমৃতকালে দেশকে সেবা করার সুযোগ আধিকারিকরা পেয়েছেন। স্বাধীনতা দিবসে তিনি যে ‘পঞ্চ প্রাণ’ – এর অঙ্গীকার করেছিলেন, তা বাস্তবায়নে আইএএস আধিকারিকরা সহায়তা করবেন। অমৃতকালে উন্নত ভারত গড়ার যে অঙ্গীকার করা হয়েছে, তা অর্জনে এদের গুরুত্বপূর্ণ ভূমিকা রয়েছে। প্রধানমন্ত্রী চিরাচরিত পদ্ধতির বাইরে ভিন্নভাবে ভাবনাচিন্তা করার গুরুত্ব, সার্বিক উদ্যোগ এবং জনভাগিদারী মানসিকতার উপর জোর দিয়েছেন। এ প্রসঙ্গে তিনি পিএম গতিশক্তি মাস্টার প্ল্যানের কথা উল্লেখ করেন। এই প্রকল্পটির মাধ্যমে সরকারের সার্বিক উদ্যোগগুলি প্রতিফলিত। দেশের কর্মসংস্কৃতিতে উদ্ভাবনের গুরুত্বের প্রসঙ্গ উল্লেখ করে প্রধানমন্ত্রী বলেন, এর মধ্য দিয়ে সঙ্ঘবদ্ধভাবে বিভিন্ন প্রকল্প বাস্তবায়িত হবে। তিনি স্টার্টআপ ইন্ডিয়া প্রকল্পের কথা উল্লেখ করে বলেন, গত কয়েক বছরে দেশে নতুন উদ্যোগের সংখ্যা তাৎপর্যপূর্ণভাবে বৃদ্ধি পেয়েছে। বিভিন্ন মন্ত্রক একযোগে দলগতভাবে সরকারের সার্বিক প্রয়াস – এই ভাবনায় কাজ করার জন্যই এটি সম্ভব হয়েছে। শ্রী মোদী বলেন, দিল্লির বাইরে প্রশাসনিক কাজকে সব অঞ্চলের মধ্যে ছড়িয়ে দেওয়া হচ্ছে। যে অঞ্চলে কোনও প্রকল্পের কাজ হবে, সেখানকার স্থানীয় সংস্কৃতির বিষয়ে আধিকারিকদের মধ্যে ধারণা থাকা প্রয়োজন। এর ফলে, তৃণমূল স্তরে মানুষের সঙ্গে আধিকারিকের যোগসূত্র দৃঢ় হবে। তিনি আধিকারিকদের ‘এক জেলা, এক পণ্য’ কর্মসূচির উপর গুরুত্ব দিতে আহ্বান জানান। একই সঙ্গে, উচ্চাকাঙ্খী জেলা কর্মসূচিতেও তাঁদের সক্রিয় হওয়ার পরামর্শ দেন। এমজিএনআরইজিএ – এর প্রসঙ্গ উল্লেখ করে প্রধানমন্ত্রী বলেন, এই প্রকল্প এখন আরও ভালোভাবে কার্যকর হয়েছে। তিনি জনভাগিদারী মানসিকতার গুরুত্বের কথা উল্লেখ করেন। এর মধ্য দিয়ে অপুষ্টির মতো সমস্যা দূর করা সম্ভব। জন ধন যোজনার সাফল্যের কথা উল্লেখ করে প্রধানমন্ত্রী গ্রামাঞ্চলের মানুষদের ডিজিটাল অর্থ এবং ইউপিআই – এর সঙ্গে যুক্ত করতে আধিকারিকদের উদ্যোগী হওয়ার পরামর্শ দেন। দেশ সেবার গুরুত্বের কথা উল্লেখ করে তিনি বলেন, ‘রাজপথ’ – এর মানসিকতা এখন ‘কর্তব্য পথ’ – এর ভাবনায় পরিবর্তিত হয়েছে। এই অনুষ্ঠানে সহ-সচিবরা ৮টি বিভিন্ন বিষয়ে প্রধানমন্ত্রীর কাছে উপস্থাপিত করেন। এর মধ্যে রয়েছে – পুষ্টি অভিযান কর্মসূচি আরও ভালোভাবে নজরদারির জন্য পোষণ ট্র্যাকার; ভাষিনীর মাধ্যমে একাধিক ভাষায় ডিজিটাল ব্যবস্থাপনার ব্যবহার; কর্পোরেট ডেটা ব্যবস্থাপনা; প্রশাসনিক কাজের জন্য সুসংহত জাতীয় জিও পোর্টাল ‘মাতৃভূমি’; সীমান্ত সড়ক সংস্থার সাহায্যে পর্যটন বিকাশের সম্ভাবনা; ইন্ডিয়া পোস্ট পেমেন্ট ব্যাঙ্কের মাধ্যমে ডাকঘরের চরিত্র বদল; কৃত্রিমভাবে খাঁড়ি তৈরি করে উপকূলবর্তী অঞ্চলে মৎস্য পালন এবং ভবিষ্যৎ জ্বালানীর জন্য উচ্চচাপে তৈরি জৈব গ্যাস। এ বছর ২০২০ ব্যাচের ১৭৫ জন আইপিএস আধিকারিক ১১ জুলাই থেকে ৭ অক্টোবরের মধ্যে কেন্দ্রের ৬৩টি মন্ত্রক বা দপ্তরে সহ-সচিব হিসাবে যোগ দিয়েছেন।
প্রধানমন্ত্রী যৌথভাবে যোগবাণী-বিরাটনগরে দ্বিতীয় সুসংহত চেক পোস্টের উদ্বোধন করবেন

প্রধানমন্ত্রী শ্রী নরেন্দ্র মোদী নেপালের প্রধানমন্ত্রী শ্রী কে পি ওলির সঙ্গে যৌথভাবে আগামীকাল যোগবাণী-বিরাটনগরে দ্বিতীয় সুসংহত চেক পোস্টের উদ্বোধন করবেন। ভারত-নেপাল সীমান্ত দিয়ে সাধারণ মানুষের যাতায়াত এবং বাণিজ্যিক সুবিধার্থে যোগবাণী-বিরাটনগরে এই দ্বিতীয় সুসংহত চেক পোস্ট ভারতের অর্থ সাহায্যে গড়ে তোলা হচ্ছে। ভারত ও নেপালের প্রধানমন্ত্রীরা দ্বিপাক্ষিক সহযোগিতায় ভূমিকম্প পরবর্তী পর্যায়ে গৃহ নির্মাণ প্রকল্পের উল্লেখযোগ্য অগ্রগতি খতিয়ে দেখবেন। ভারত গোরখা ও নুয়াকোট জেলায় ৫০ হাজার গৃহ নির্মাণের যে প্রতিশ্রুতি দিয়েছিল তার মধ্যে ৪৫ হাজার গৃহ ইতিমধ্যেই নির্মিত হয়েছে। /…
প্রধানমন্ত্রী কুয়েতের নবনিযুক্ত প্রধানমন্ত্রী শেখ আহমেদ নওয়াফ, আল আহমেদ আল –সাবাহকে অভিনন্দন জানিয়েছেন

নয়াদিল্লি, ২৫ জুলাই, ২০২২ প্রধানমন্ত্রী শ্রী নরেন্দ্র মোদী কুয়েতের নবনিযুক্ত প্রধানমন্ত্রী শেখ আহমেদ নওয়াফ, আল আহমেদ আল –সাবাহকে অভিনন্দন জানিয়েছেন। এক টুইট বার্তায় প্রধানমন্ত্রী বলেন : “কুয়েতের নতুন প্রধানমন্ত্রী নির্বাচিত হওয়ায় শেখ আহমেদ নওয়াফ, আল আহমেদ আল –সাবাহকে আমার অভিনন্দন ও শুভেচ্ছা। আমাদের দ্বি-পাক্ষিক সম্পর্ক আরও মজবুত করতে আমি তার সঙ্গে একযোগে কাজ করতে আগ্রহী।”
দাদাসাহেব ফালকে পুরস্কার প্রাপক হিসেবে মনোনীত হওয়ার জন্য রজনীকান্তকে প্রধানমন্ত্রীর অভিনন্দন

নতুনদিল্লি, ১লা এপ্রিল, ২০২১ প্রধানমন্ত্রী শ্রী নরেন্দ্র মোদী দাদাসাহেব ফালকে পুরস্কার প্রাপক হিসেবে মনোনীত হওয়ার জন্য শ্রী রজনীকান্তকে অভিনন্দন জানিয়েছেন। এক ট্যুইট বার্তায় প্রধানমন্ত্রী বলেছেন, “প্রজন্মের পর প্রজন্ম জুড়ে জনপ্রিয়, খুব কম মানুষই এধরণের কাজ করতে পারেন, নানা ভুমিকায় অভিনয়, জনপ্রিয় ব্যক্তিত্ব…… আর তিনিই হলেন শ্রী @rajinikanthজি। এটি দারুণ খুশির খবর যে থ্যালাইভাকে দাদাসাহেব ফালকে পুরস্কার দেওয়া হবে। তাঁকে অভিনন্দন জানাই। “
ইঞ্জিনিয়ার্স দিবস উপলক্ষে ইঞ্জিনিয়ারদের প্রধানমন্ত্রীর শুভেচ্ছা; 
ভারতরত্ন শ্রী এম. বিশ্বেসরাইয়া’কে জন্মদিনে শ্রদ্ধা জানালেন শ্রী মোদী

প্রধানমন্ত্রী শ্রী নরেন্দ্র মোদী ‘ইঞ্জিনিয়ার্স দিবস’ উপলক্ষে ইঞ্জিনিয়ারদের শুভেচ্ছা জানিয়েছেন। ভারতরত্ন শ্রী এম. বিশ্বেসরাইয়ার জন্ম বার্ষিকীতে প্রধানমন্ত্রী তাঁর প্রতি শ্রদ্ধা জ্ঞাপন করেন। এক বার্তায় প্রধানমন্ত্রী বলেছেন, “আমার প্রিয় ইঞ্জিনিয়ার বন্ধুরা, ইঞ্জিনিয়ার্স দিবসে আপনাদের শুভেচ্ছা জানাই। আপনাদের কঠোর পরিশ্রম ও উদ্ভাবনকে আমি অভিবাদন জানাই। ভারতের অন্যতম শ্রেষ্ঠ ইঞ্জিনিয়ার ভারতরত্ন এম. বিশ্বেসরাইয়া’কে তাঁর জন্ম বার্ষিকীতে আমার শ্রদ্ধা জানাই। ‘মেক ইন ইন্ডিয়া’ থেকে ‘ডিজিটাল ইন্ডিয়া’ উদ্যোগ পর্যন্ত ভারতের ইঞ্জিনিয়ারদের ১২৫ কোটি ভারতীয়র আশা-আকাঙ্খা পূরণে এক গুরুত্বপূর্ণ ভূমিকা রয়েছে। /
প্রধানমন্ত্রী জাতীয় ক্রীড়া দিবসে মেজর ধ্যান চাঁদ’র স্মৃতিতে শ্রদ্ধা এবং পুরস্কারপ্রাপকদের  অভিনন্দন জানান

জাতীয় ক্রীড়া দিবসে প্রধানমন্ত্রী মেজর ধ্যান চাঁদ’র স্মৃতিতে শ্রদ্ধা জ্ঞাপন করেছেন | প্রধানমন্ত্রী একইসাথে বিভিন্ন ক্রীড়া পুরস্কারে পুরস্কার প্রাপক ক্রীড়াবিদদের এবং প্রশিক্ষকদের অভিনন্দন জানিয়েছেন| প্রধানমন্ত্রী বলেন, “জাতীয় ক্রীড়া দিবসে ক্রীড়া অনুরাগীদের শুভেচ্ছা আর মেজর ধ্যান চাঁদ’র স্মৃতিতে শ্রদ্ধা জ্ঞাপন করছি | ভারতে ক্রীড়া এবং ক্রীড়াবিদদের প্রত্যয় উজ্জ্বল হোক |” প্রধানমন্ত্রী বলেন, “যে সমস্ত ক্রীড়াবিদ এবং প্রশিক্ষকরা নানা পুরস্কারে সম্মানিত হবেন তাঁদের অভিনন্দন জানাই | আমরা তাদের প্রচেষ্টা এবং ক্রীড়া জগতে তাদের অবদানের জন্য গর্বিত।” /
প্রধানমন্ত্রী ২২ মার্চের ‘মন কি বাত’ অনুষ্ঠানে কৃষকদের উদ্দেশে ভাষণ দেবেন

নয়াদিল্লি, ১৮ মার্চ, ২০১৫ প্রধানমন্ত্রী শ্রী নরেন্দ্র মোদী আগামী রবিবার ‘মন কি বাত’ অনুষ্ঠানে দেশের কৃষকদের উদ্দেশে ভাষণ দেবেন। আগামী ২২ মার্চ এই অনুষ্ঠান আকাশবাণীতে সকাল ১১টায় সম্প্রচারিত হবে। আকাশবাণীতে প্রধানমন্ত্রীর এটি ষষ্ঠ ‘মন কি বাত’ অনুষ্ঠান। এই অনুষ্ঠানের মাধ্যমে প্রধানমন্ত্রী তাঁর চিন্তা-ভাবনা দেশবাসীর সঙ্গে বিনিময় করেন। এবারের ‘মন কি বাত’ অনুষ্ঠানে প্রধানমন্ত্রী কৃষক ও তাদের সঙ্গে জড়িত বিষয়গুলি নিয়ে বক্তব্য পেশ করবেন। এ বিষয়ে দেশবাসীকে নিজস্ব মতামত mygov.in – এর মাধ্যমে জানানোর জন্যও তিনি অনুরোধ জানিয়েছেন। ‘মন কি বাত’ অনুষ্ঠানের বিগত পাঁচটিপর্বে প্রধানমন্ত্রী বিভিন্ন বিষয়ে সরাসরি সাধারণ মানুষের সঙ্গে মতবিনিময় করেছেন। এর আগে স্বচ্ছ ভারত অভিযান, খাদি শিল্পের প্রসার, দক্ষতা বিকাশ, প্রতিবন্ধী শিশুদের বৃত্তি প্রদান, শিক্ষা প্রতিষ্ঠানগুলির জন্য পরিকাঠামো এবং মাদকাশক্তি ও তার পরিণামের মতো গুরুত্বপূর্ণ বিষয়ে শ্রী মোদী মতামত ব্যক্ত করেছেন। গত ২২ ফেব্রুয়ারি সম্প্রচারিত ‘মন কি বাত’ অনুষ্ঠানের পঞ্চমপর্বে তিনি ছাত্রছাত্রীদের পরীক্ষার চাপ ও ভীতি দূরে সরিয়ে রেখে ইতিবাচক মনোভাব গ্রহণের আহ্বান জানান। মার্কিন রাষ্ট্রপতি বারাক ওবামার ভারত সফরের সময়ও প্রধানমন্ত্রী তাঁকে ‘মন কি বাত’ অনুষ্ঠানে নিয়ে এসে জনগণের সঙ্গে একাধিক বিষয়ে মতবিনিময় করেন। দেশ জুড়ে নাগরিকদের কাছ থেকে এই অনুষ্ঠান সম্পর্কে উৎসাহব্যঞ্জক প্রতিক্রিয়া পাওয়া গেছে। আকাশবাণী ও দূরদর্শনের সমস্ত চ্যানেল একসঙ্গে এই অনুষ্ঠান সরাসরি সম্প্রচার করে। প্রধানমন্ত্রীর ‘মন কি বাত’ বিবিধ ভারতী, এফ.এম. গোল্ড ও এফ.এম. রেনবো চ্যানেলেও সরাসরি সম্প্রচারিত হয়। প্রধানমন্ত্রীর সরকারি ওয়েবসাইটেও এই অনুষ্ঠান সরাসরি সম্প্রচার (লাইভ স্ট্রিম) করা হবে।
অক্ষয় তৃতীয়া উপলক্ষে দেশবাসীকে শুভেচ্ছা প্রধানমন্ত্রীর

নতুন দিল্লি, ৩ মে, ২০২২ প্রধানমন্ত্রী শ্রী নরেন্দ্র মোদী অক্ষয় তৃতীয়া উপলক্ষে দেশবাসীকে শুভেচ্ছা জানিয়েছেন। বিশেষ এই দিনটি প্রত্যেকর জীবনে সমৃদ্ধি নিয়ে আসুক, তিনি এই কামনা করেছেন। এক ট্যুইটে প্রধানমন্ত্রী বলেছেন, "সকলকে অক্ষয় তৃতীয়া শুভেচ্ছা। বিশেষ এই দিনটি সকলের জীবনে সমৃদ্ধি নিয়ে আসুক এই কামনা করি।" /
সমবায় ব্যাঙ্কগুলিকে ঋণদানে স্বল্প মেয়াদে বাজার থেকে টাকা তোলায় নাবার্ডকে কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীরপৌরহিত্যে কেন্দ্রীয় মন্ত্রিসভায় বৈঠকে আজ যেসব সূচনা-উত্তর অনুমোদন দেওয়া হয়েছেতার মধ্যে রয়েছে : ১) সমবায় ব্যাঙ্কগুলিকে ৪.৫ শতাংশ হারে ঋণ দিতে বাজার থেকে চলতি সুদের হারেপ্রায় ২০ হাজার কোটি টাকা স্বল্প মেয়াদী ভিত্তিতে তোলার জন্য জাতীয় কৃষি ওগ্রামোন্নয় ব্যাঙ্ক নাবার্ডকে অনুমোদন। ২) কেন্দ্রীয় বাজেটের মাধ্যমে নাবার্ডকে অতিরিক্তি মূলধন হিসেবে ২ হাজার কোটিটাকা প্রদানের সিদ্ধান্ত। শুরুতে ২০১৬-১৭-র আর্থিক বছরে অতিরিক্ত ৫০০ কোটি টাকারমূলধন দেওয়া যেতে পারে। ৩) কৃষি, সমবায় ও কৃষক উন্নয়ন প্রকল্প অনুসারে সুদের ক্ষেত্রে ১.৮ শতাংশ এবংনাবার্ডের প্রশাসনিক ব্যয় হিসেবে ০.২ শতাংশ প্রদান করা হবে। তবে সুদের হারে ছাড়েরমাত্রাটি নির্ভর করবে নাবার্ড কি হারে তহবিল সংগ্রহ করে তার ওপর। ৪) সমবায় ব্যাঙ্ক এবং আঞ্চলিক গ্রামীন ব্যাঙ্ক দ্বারা চালু বা সক্রিয়কিষাণ ক্রেডিট কার্ডগুলিকে রুপে / এটিএম ক্রেটিড কার্ডে রূপান্তরের বিষয়টি নাবার্ড সমন্বয় সাধন করবে। /…
সন্তকবীরের ৫০০তম মৃত্যুবার্ষিকী উপলক্ষে আগামীকাল সন্তকবীর নগর জেলা সফর করবেন প্রধানমন্ত্রী

প্রধানমন্ত্রী শ্রী নরেন্দ্র মোদী আগামীকাল উত্তরপ্রদেশের সন্তকবীর নগর জেলার মাঘার সফর করবেন। মহান সাধু ও কবি কবীরের ৫০০তম মৃত্যুবার্ষিকী উপলক্ষে তিনি সেখানে সন্তকবীর সমাধিতে পুষ্পার্ঘ্য নিবেদন করবেন। তিনি চাদর চড়াবেন সন্ত কবীরের মাজারে। সন্তকবীর গুহাটিও পরিদর্শন করবেন প্রধানমন্ত্রী। কবীর অ্যাকাডেমির শিলান্যাস উপলক্ষে তিনি একটি ফলকের আবরণ উন্মোচন করবেন। এই প্রতিষ্ঠানে মহান সাধুর চিন্তাভাবনা ও শিক্ষাদর্শকেই তুলে ধরা হবে। পরে মাঘারে আয়োজিত এক জনসমাবেশে ভাষণ দেবেন প্রধানমন্ত্রী। তিনি সেখানে একটি সাংস্কৃতিক অনুষ্ঠানেও যোগ দেবেন। /
প্যারিস চুক্তি স্বাক্ষরের বিষয়টি অনুমোদিত কেন্দ্রীয় মন্ত্রিসভার বৈঠকে

প্যারিস চুক্তি স্বাক্ষরের বিষয়টি অনুমোদন লাভ করল কেন্দ্রীয় মন্ত্রিসভার। প্রধানমন্ত্রী শ্রী নরেন্দ্র মোদীর নেতৃত্বে আজ মন্ত্রিসভার বৈঠকে আলোচনার পর এই অনুমোদনদানের সিদ্ধান্ত গ্রহণ করা হয়। ২০১৫-র ডিসেম্বরে সংশ্লিষ্ট দেশগুলির ২১তম সম্মেলনে যে চুক্তি স্বাক্ষরের প্রস্তাব গৃহীত হয়, তাতে ঐ সম্মেলনে অংশগ্রহণকারী একটি দেশ হিসেবে স্বাক্ষর করবে ভারত। ভারতের পক্ষে প্যারিস চুক্তিতে স্বাক্ষর করবেন কেন্দ্রীয় পরিবেশ, অরণ্য ও জলবায়ু দপ্তরের কেন্দ্রীয় প্রতিমন্ত্রী (স্বাধীন দায়িত্বপ্রাপ্ত) শ্রী প্রকাশ জাভড়েকর। রাষ্ট্রসঙ্ঘের মহাসচিব মিঃ বান কি মুনের আহ্বানে উচ্চ পর্যায়ের যে স্বাক্ষরদান অনুষ্ঠানের আয়োজন করা হয়েছে আগামী ২২ এপ্রিল তাতেই প্যারিস চুক্তি গ্রহণে সম্মত দেশগুলির পক্ষ থেকে স্বাক্ষর করা হবে। প্যারিস চুক্তিটি হল বিশ্ব জলবায়ু পরিবর্তনের মোকাবিলায় সহযোগিতা সম্প্রসারণের ক্ষেত্রে এক দিকচিহ্ন বিশেষ। এর আওতায় সম্মেলনে গৃহীত প্রস্তাবগুলির রূপায়ণ ত্বরান্বিত হয়ে উঠবে। ভিন্ন ভিন্ন জাতীয় পরিস্থিতিতে নিজস্ব সামর্থ্য ও দায়িত্ব অনুযায়ী সম্মেলনে অংশগ্রহণকারী দেশগুলি জলবায়ু পরিবর্তনের মোকাবিলায় গৃহীত প্রস্তাব রূপায়ণে উদ্যোগী হবে।
সাইবার নিরাপত্তা ক্ষেত্রে ভারত ও মরক্কোর মধ্যে মউ স্বাক্ষরের বিষয়টি মন্ত্রিসভাকে জানানো হল

ধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে সাইবার নিরাপত্তা ক্ষেত্রে ভারত ও মরক্কোর মধ্যে স্বাক্ষরিত সমঝোতাপত্র সম্পর্কে জানানো হয়। ২০১৮র ২৫ সেপ্টেম্বর সমঝোতাপত্রটি স্বাক্ষরিত হয়। নিরাপত্তা সংক্রান্ত ঘটনাবলী শনাক্ত করার জন্য জ্ঞান এবং অভিজ্ঞতা বিনিময়ের প্রয়াসে সমঝোতাপত্রটি দু-দেশের পক্ষেই সহায়ক হবে। মউটি রূপায়ণের ফলে সাইবার নিরাপত্তা ক্ষেত্রে পারস্পরিক সহযোগিতা বৃদ্ধি পাবে। মরক্কোর সঙ্গে এক্ষেত্রে প্রাতিষ্ঠানিক ক্ষেত্রে সহযোগিতা বৃদ্ধির প্রয়াস চালানো হচ্ছে।
প্রধানমন্ত্রীসকাশে টেক্সাসের গভর্নর মিঃ গ্রেগ অ্যাবট

ভারত সফররত টেক্সাসের গভর্নর মিঃ গ্রেগঅ্যাবট বুধবার এখানে সাক্ষাৎ করেন ভারতের প্রধানমন্ত্রী শ্রী নরেন্দ্র মোদীরসঙ্গে। মিঃ অ্যাবটের সঙ্গে সাক্ষাৎকারকালেভারত-মার্কিন কৌশলগত অংশীদারিত্বের বলিষ্ঠ বিকাশের বিষয়টিকে বিশেষ গুরুত্বের সঙ্গেতুলে ধরেন শ্রী নরেন্দ্র মোদী। শিল্প ও ব্যবসা-বাণিজ্য, জ্বালানিশক্তি, শিক্ষা এবংজনসাধারণের মধ্যে পারস্পরিক যোগাযোগ ও বিনিময় কর্মসূচির মধ্য দিয়ে টেক্সাসের সঙ্গেভারতের যে নিবিড় সম্পর্ক গড়ে উঠেছে, একথারও উল্লেখ করেন তিনি। দ্বিপাক্ষিক এইসম্পর্ককে আরও এগিয়ে নিয়ে যেতে সহমত প্রকাশ করেন শ্রী মোদী এবং মিঃ অ্যাবট। টেক্সাসে বসবাসকারী ভারতীয় সম্প্রদায় তাঁররাজ্য তথা সমগ্র মার্কিন যুক্তরাষ্ট্রের উন্নয়নে যে বিশেষ অবদানের স্বাক্ষররেখেছে, একথার উল্লেখ করে ভারতীয় বংশোদ্ভূত টেক্সাসবাসীদের ভূয়সী প্রশংসাও করেনমিঃ গ্রেগ অ্যাবট। /
অন্যান্য অনগ্রসর শ্রেণীর সাংসদদের একটি প্রতিনিধিদল প্রধানমন্ত্রীর সঙ্গে সাক্ষাৎ করল

অন্যান্য অনগ্রসর শ্রেণীর (ওবিসি) সাংসদ ও বিজেপি নেতাদের একটি প্রতিনিধিদল মঙ্গলবার নতুন দিল্লিতে প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করে। প্রতিনিধিদলের সদস্যরা অন্যান্য অনগ্রসর শ্রেণী কমিশনকে সাংবিধানিক মর্যাদা প্রদান করার জন্য প্রধানমন্ত্রীকে ধন্যবাদ দেন। সদস্যরা বলেছেন, এই ঐতিহাসিক পদক্ষেপ ওবিসি সম্প্রদায়কে শক্তিশালী করতে সাহায্য করবে। প্রতিনিধিদলটির সদস্যদের সহায়তা ও সমর্থনের জন্য প্রধানমন্ত্রী তাঁদের ধন্যবাদ জানান। বিশেষ করে, তৃণমূল-স্তরে ওবিসি সম্প্রদায়ের আরও উন্নয়নের জন্য নিরবচ্ছিন্ন কাজ করে যেতে প্রধানমন্ত্রী প্রতিনিধিদলটিকে উৎসাহিত করেন। ওবিসি সম্প্রদায়ের মানুষের অধিকার সম্বন্ধে সচেতন করে তোলার জন্য প্রধানমন্ত্রী প্রতিনিধিদলটির প্রতি আহ্বান জানান। সাক্ষাৎকালে কেন্দ্রীয় মন্ত্রী শ্রী ধর্মেন্দ্র প্রধান ও শ্রী সন্তোষ কুমার গাঙ্গোয়ার সেখানে উপস্থিত ছিলেন।
বৈদ্যুতিন পদ্ধতিভিত্তিক জাতীয় কৃষি বিপণন ব্যবস্থা চালু করলেন প্রধানমন্ত্রী

জাতীয় কৃষি বাজার তথা কৃষি বিপণন ব্যবস্থার বৈদ্যুতিন মঞ্চটির আজ আনুষ্ঠানিক সূচনা করলেন প্রধানমন্ত্রী শ্রী নরেন্দ্র মোদী। এই উপলক্ষে কৃষকদের এক সমাবেশেও ভাষণ দেন তিনি। এই জাতীয় কৃষি বিপণন ব্যবস্থায় ইতিমধ্যেই যোগ দিয়েছে দেশের আটটি রাজ্যের ২১টি বাজার। এই ব্যবস্থা কৃষকদের কল্যাণে এক স্বচ্ছ বিপণন পদ্ধতি গড়ে তুলবে বলে প্রধানমন্ত্রী মন্তব্য করেন। শ্রী মোদী বলেন, এই ঘটনা কৃষিজীবী মানুষের কাছে নিঃসন্দেহে এক নতুন পথের সন্ধান দেবে। কৃষকদের সর্বোচ্চ কল্যাণ নিশ্চিত করে তোলার লক্ষ্যেকৃষিক্ষেত্রটির ওপর সার্বিকভাবেদৃষ্টি দেওয়া প্রয়োজন। কৃষিক্ষেত্র থেকে আয় ও উপার্জনের মাত্রা বৃদ্ধির লক্ষ্যে সরকার গৃহীত বিভিন্ন পদক্ষেপের কথাও ব্যাখ্যা করেন প্রধানমন্ত্রী। সেইসঙ্গে, এই লক্ষ্যে আরও কি কি ব্যবস্থা গ্রহণ প্রয়োজন তারও উল্লেখ করেন তিনি।
পরিকল্পনা ক্ষেত্রে সহযোগিতা বাড়াতে ভারত ও সিঙ্গাপুরের মধ্যে সমঝোতাপত্র স্বাক্ষরের অনুমতি দিল মন্ত্রিসভা

প্রধানমন্ত্রীর পৌরহিত্যে কেন্দ্রীয় মন্ত্রিসভা শহর পরিকল্পনা ও উন্নয়নের ক্ষেত্রে ভারত ও সিঙ্গাপুরের মধ্যে সহযোগিতা বাড়াতে যে সমঝোতাপত্র স্বাক্ষরিত হয়েছিল সেটি অনুমোদল করল। এ বছর ৩১ মে সমঝোতাপত্রটি স্বাক্ষরিত হয়। নগরোন্নয়ন ও পরিচালন এবং অন্যান্য ক্ষেত্রে সিঙ্গাপুরের সংস্হাগুলির অভিজ্ঞতা যাতে কেন্দ্র এবং বিভিন্ন রাজ্যের সরকারি সংস্হাগুলি ব্যবহার করতে পারে সেজন্য সমঝোতাপত্রটি স্বাক্ষরিত হয়। এরফলে শহরগুলিকে পুনরুজ্জীবিত করা সম্ভব হবে। উপকৃত হবে ভারতের রূপান্তরের প্রয়োজনে প্রতিষ্ঠিত জাতীয় প্রতিষ্ঠান বা নীতি। এই প্রতিষ্ঠানের কর্মচারীরা নীতি তৈরির সময় প্রত্যক্ষ প্রমান সাপেক্ষে নীতি তৈরি করতে পারবেন। এই সমঝোতাপত্রের ফলে এছাড়াও, পরিকল্পনা- যেমন নগর পরিকল্পনা, জল ও বর্জ্য পরিচালন, কঠিন বর্জ্য পরিচালন প্রভৃতি ক্ষেত্রে ক্ষমতা সম্প্রসারণ করার কর্মসূচি গ্রহণ করা যাবে।